Anne Baastrup (SF), 2002-01-31:
Jeg vil godt spørge hr. Per Kaalund, om det ikke set i lyset
af, hvad der skete her i tirsdags, hvor store dele af uddannelsessystemet blev bombet sønder og sammen, hvor den miljøindsats, der er foretaget inden for de sidste 6-8 år, er blevet halveret, og hvor ulandsbistanden er banket ned, således at folk dør af sult rundtomkring, hvor man tidligere fra dansk side kunne hjælpe dem, burde være naturligt, at politiet under inden omstændigheder får flere penge?
Jeg vil så tage hr. Helge Adam Møllers tråd op.
For sagen er jo den, at i Rigspolitichefens udmøntningsplan har man allerede gjort en del af det, hr. Helge Adam Møller mener man nu først skal til.
Der er jo allerede i forbindelse med politiforliget kommet en hensigtserklæring, der går på, at der skal frigøres politipersonale, således at HK-personalet i højere grad skal kunne overtage HK-arbejde, som politiet hidtil har lavet. Og hvis man ser på udmøntningsplanen side 16, fremgår det, at i 2000 var der 20 årsværk fra politiet, der blev frigjort, i 2001 var der 92, og i 2003 er vi så oppe på 180.
Og jeg tror i og for sig, at Rigspolitichefen selv er i gang med det arbejde, som hr. Helge Adam Møller nu opfordrer alle politifolk til.
Et andet projekt, som også ligger i politiforliget, og som vi fra SF's side finder er uhyre vigtigt, er seniorprojektet, fleksjob m.v. Der kan vi jo regne med, at man, når politiforliget er slut, har frigjort i størrelsesordenen 800 ekstra politifolks arbejde.
Sagen er, at politiforliget i vores øjne er et meget favorabelt forlig, når man ser det i sammenhæng med den finanslov, der i øvrigt er præsenteret og skal behandles i morgen.
Det forekommer mig meget besynderligt, at Kristeligt
Folkeparti, i stedet for at holde fast ved bordet
, dengang Kristeligt Folkeparti kunne, og være med til at deltage i udmøntningen af politiforliget, af uransagelige grunde - og jeg kan stadig væk ikke huske hvorfor - forlod forligsbordet. Så havde Kristeligt Folkeparti jo haft indflydelse på udmøntningen af det.
Det er rigtigt, hvad hr. Helge Adam Møller siger, at forebyggelse også er en del af politiets arbejdsopgaver.
Men den allerbedste forebyggelse for ungdomskriminalitet er at give de unge en uddannelse. Det, regeringen jo lægger op til nu, er at fjerne eller skære ned på de uddannelsestilbud, der er til unge, som ikke passer ind i systemet.
Det er systemet, der går over mennesket, når det drejer sig om regeringens uddannelsespolitik.
Dér synes jeg, at Kristeligt Folkeparti hellere skulle have rejst en forespørgselsdebat. Forebyggelse af kriminalitet er uhyre vigtig.
Politiet havde en lang række projekter tidligere, hvor man via en fælles indsats med socialforvaltningerne kunne komme langt.
Et projekt, som jeg er meget, meget ked af er røget - jeg håber, at den nuværende justitsminister vil kigge på det - er et projekt, der var i Tingbjerg, hvor nogle politifolk også blev kontaktpersoner for nogle unge uregerlige.
De unge uregerlige har nu en læreplads, de har intet kriminelt lavet siden.
til de her unge
Der synes jeg, at Kristeligt Folkeparti går helt fejl i byen, når man tænker på, at ud over politiforliget, hvor politiet stort set fik det, Politiforbundet bad os om, inden forligsforhandlingerne startede, har man taget højde for EU-topmødet og de øvrige udgifter, der er forbundet med terrorkriminaliteten. Så jeg forstår simpelt hen ikke, at Kristeligt Folkeparti, set i lyset af den her finanslov, der skal behandles i morgen, fastholder den her forespørgselsdebat. Vi stemmer imod Kristeligt Folkepartis forslag.